Domino et patri reverendo domino abbati Cluniacensi, frater P. subprior et totus humilis conventus Tiernensis ecclesiæ cum filiali subjectione omnimodam subjectionis et obedientiæ reverentiam. Mittimus ad vos karissimos fratres nostros B., priorem de Lavene, et Guillermum, priorem d’Augeroles, B., monachum nostrum, latores præsentium, rogantes attentius paternitatis vestræ magnificentiam, quatinus illum quem auctoritate vestra elegerint nobis in pastorem et patrem mittatis et benignitate vestra dignemini confirmare.